**Meditație**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meditație

...

Închide ochii și privește

Privește până vezi ceva,

Ascultă gândul ce vorbește,

Ascultă-l până va tăcea!

...

”Nu spera și nu ai teamă”

Scria poetul genial,

Că totu-i ca-ntr-o dioramă,

Iar viața-i zbucium în zadar!

...

Putere, avere, plăcere,

Acestea ne mișcă pe toți,

Dar pentru ele, câtă durere

Și cimitire pline de morți?!

...

Totul e zădărnicie

Spunea-nțeleptul Daniil,

Cel ce-a intrat în veșnicie

Bătrân, cu suflet de copil!

...

Ce-i viața? Bună întrebare

Pe care ne-o punem toți,

Viața este-o condamnare,

O pedeapsă pentru morți!

...

Cine suntem și de unde?

Iată alte întrebări,

De nicăieri către niciunde,

Aceiași eterni rătăcitori!

...

Lăsăm timpul să ne poarte

Trăim o vreme și apoi,

La întoarcerea în moarte

Ne vom întâlni cu noi!

...

Ascultă gândul ce vorbește,

Ascultă-l până va tăcea,

Închide ochii și privește

Privește până vezi ceva!